لاہور (مانیٹرنگ ڈیسک) کورونا وائرس نا دَین اٹ کمتی نا سوب آن ہاکی نا انٹرنیشنل مقابلہ غاتا اڈ تننگ ءِ بنا کننگانے او ایشین ہاکی فیڈریشن انٹرنیشنل ہاکی فیڈریشن(ایف آئی ایچ) آن منظوری آن پد ایشین ہاکی چیمپئنز ٹرافی کرفنگ نا پڑو کرے ہرا 11 مارچ 2021ء آن ڈھاکہ ٹی شیڈول ءِ۔ ایشین ہاکی فیڈریشن نا رداٹ ہشت دے ئی ایونٹ اٹ مہماندار ٹیم بنگلہ دیش آن بیدس پاکستان،بھارت او جاپان آن بیدس ایلو ایشیائی ملک آتا ٹیمک ہم بشخ ہلیرہ۔ 2011ء ٹی مون آ اتوک آ ایشیائی ایونٹ ءِ پاکستان او بھارت ارا ارا وار کٹانے وخت اس کہ 2018ء ٹی گڈیکو وار مسقط اٹ اڈ ہلوک ایونٹ نا فائنل پر انا گواچی مننگ آن پد  پاکستان او بھارت ہڑتوم آتے سرسہب گوندنگا۔
